Obavještavamo zainteresovane kandidate da Ministarstvo vanjskih poslova i međunarodne saradnje Italije i Evropski koledž u Parmi, dodjeljuju 5 stipendija, u trajanju od 9 mjeseci, počev od novembra 2016. godine. Stipendije su namijenjene pohađanju Visokih evropskih studija (DASE), na Evropskom koledžu u Parmi. Stipendije su namijenjene mladim svršenim studentima iz evropskih I vanevropskih zemalja koji posjeduju diplome iz oblasti prava, ekonomije, političkih, društvenih, humanističkih ili lingvističkih nauka.

Zahvaljujući interdisciplinarnosti studija, ovaj program mogu pratiti I studenti koji su završili naučne I inžinjerske studije.

Kandidati zainteresovani za ove studije treba da ispunjavaju sljedeće uslove:

* da posjeduju diplomu o završenim osnovnim ili specijalističkim studijama (3+2),
* da u trenutku prijavljivanja nisu upisani ni na jedan fakultet,
* da nemaju više od 35 godina starosti.

Predavanja se održavaju na italijanskom, engleskom i francuskom jeziku, tako da je potrebno minimalno znanje engleskog i nivo A1 znanja italijanskog jezika. Mjesečni iznos stipendije je 820 eura. Troškove zdravstvenog osiguranja tokom studija snosiće Ministarstvo vanjskih poslova i međunarodne saradnje Italije. Evropski koledž u Parmi oslobađa stipendiste plaćanja dijela školarine u ukupnom iznosu od 5.00 eura, dok sumu od 3.000 eura moraju sami da plate.

Studenti koji, nakon završenih studija, polože predviđene ispite DASE i koji, u narednih 6-18 mjeseci, predaju tezu na evropske teme, imaju pravo da dobiju diplomu mastera prvog ili drugog nivoa na univerzitetima Luiss Guido Carli u Rimu, Universita Suor Orslola Benincasa u Napulju, ili Universita u Parmi. Više informacija zainteresovani kandidati mogu naći na internet adresi: <http://europeancollege.it>

Procedura prijavljivanja:

1. Kandidati treba da popune interaktivni fomular koji se može naći na internet adresi Ministarstva za inostrane poslove i međunarodnu saradnju Italije: <https://borseonline.esteri.it>

Formulari će biti dostupni **do 11. septembra (do 12:00 sati, po italijanskom vremenu)**.

1. Kandidati treba da popune i formular koji se nalazi na internet adresi Evropskog koledža „Parma“: <http://www.europeancollege.it/it-IT/diploma-e-master-universitario/Diploma-in-Alti-Studi-Europei-DASE_m54.aspx> a zatim ga moraju poslati, u pdf formatu, na elektronsku adresu: [apply@collegioeuropeo.it](mailto:apply@collegioeuropeo.it)

Biće uzete u razmatranje samo aplikacije koje su ispoštovale gore navedenu proceduru, a ocjenjivaće ih komisija sačinjena od predstavnika Ministarstva vanjskih poslova Italije I Evropskog koledža u Parmi, tokom septembra mjeseca, nakon čega će obavijestiti ko su dobitnici stipendija, a ko rezervni kandidati.