Obavještavamo zainteresovane kandidate da Predsjedništvo turskih državljana u inostranstvu organizuje treći KATIP program (Turkish Communication Program for Public Officials and Academicians), u periodu od 26. novembra 2016. do 28. jula 2017. godine. Program obuhvata osmomjesečni kurs turskog jezika, u saradnji sa Centrom za jezike Univerziteta u Istanbulu, radne posjete državnim institucijama, kao i posjete kulturnim i istorijskim znamenitostima Republike Turske.

Uslovi za podnošenje prijava:

* Da je kandidat crnogorski državljanin,
* Da je kandidat državni službenik, sa najmanje 3 godine radnog staža u relevantnoj instituciji, kao i da je trenutno na master, ili doktorskim studijama,
* Program je namijenjen i istraživačima i naučnicima koji su završili doktorske studije te koji rade na univerzitetu/istraživačkom centru/akademiji nauka, ili koji su trenutno na postdoktorskim studijama,
* Poželjno bi bilo da istraživači i naučnici rade na temi iz oblasti društvenih nauka sa fokusom na Republiku Tursku,
* Poželjno je poznavanje turskog jezika - osnovni nivo,
* Da kandidat nije stariji od 40 godina,
* Dobro znanje engleskog jezika,
* Da kandidat nije koristio neku drugu stipendiju turskog programa stipendija,
* Državljani Republike Turske, vlasnici plave karte, kao i oni koji su izgubili tursko državljanstvo iz bilo kojeg razloga, ne mogu biti korisnici ove stipendije.

Stipendija iznosi 1.500 turskih lira (cca 475 eura) mjesečno. Troškove smještaja, socijalnih i kulturnih aktivnosti, kao i putne troškove, snose organizatori ovog Programa.

Prijave se dostavljaju na adresu Diplomatske akademije Ministarstva vanjskih poslova i evropskih integracija Crne Gore, ul. Stanka Dragojevića br. 2, Podgorica, najkasnije do srijede, 14. septembra 2016. godine.

Za sve informacije i pojašnjenja, zainteresovani kandidati se mogu obratiti na tel. br. (020) 416 405, ili na elektronsku adresu: [diplomatic.academy@mfa.gov.me](mailto:diplomatic.academy@mfa.gov.me)